**КЭЙС-и CIDE**

**Сохтани созмонҳо ва шабакаҳо:**

**CIDE, МЕКСИКА**

**Оғоз**

*Ин намуна аз маркази мексикоии CIDE гӯёи возеҳи он аст, ки чӣ тавр таълим ва омузиши босамар метавонад ба андозаи чашмрас сатҳи муколамаҳои ҷамъиятӣ доир ба буҷетро баланд бардоранд*

El Centro de Investigación y Docencia Económicas (CIDE) як маркази илмӣ-тадқиқотӣ дар Мексика аст, ки ба илм ва таҳсилоти олӣ машғул аст. Дар давоми чандин солҳо оид ба ҷанбаҳои мухталифи буҷет тадқиқот гузаронд, аз ҷумла ғайримарказикунонии молия, сиёсати иҷтимоӣ ва маблағгузорӣ дар сатҳи маҳал. Барои муттаҳид намудани ҳадафҳои кори бисёрҷонибаи хеш, CIDE барномаи “ Лоиҳаи буҷетӣ”-ро сохт, ки он ба шаффофият ва ҳисоботпазирии равандҳои буҷет тамаркуз менамояд ва нишондиҳандаҳои муҳимеро муқаррар менамояд, ки тавассути онҳо хароҷоти давлатро арзёбӣ намудан лозим аст. Доираи васеи омма дар ин ҳол равандҳои буҷетро мефаҳмад ва метавонанд дар он ширкат варзад,- мегуянд дар CIDE.

**Масъалаҳо**

Дигаргуниҳои сиёсии солҳои ахир дар Мексика барои муҳокимаҳо атрофи буҷети миллӣ беш аз пеш имконият фароҳам оварданд. Азбаки иттилоот оид ба буҷет дар Мексика барои аксар одамон “теретория бегона” аст, муколамаҳои ҷамъиятӣ доир ба тақсимоти сарватҳои буҷетӣ, дар ҳамин ҳол ҳам бисёр ҷилои сиёсӣ доштанд ва аз таҳлили боэътимод ва босифат орӣ буданд. Барои рафъи ин мушкилӣ CIDE кушиши ба муколамаҳо ворид намудани сиёсати буҷетии техникии ҷиддӣ ва омузонидани журналистон, ҷомеаи шаҳрвандӣ ва мансабдоронро намуд ва ҳамчунин барои ҷомеаи шаҳрвандӣ дар гузаронидани таҳлили мусақилона ба хотири баланд бардоштани сатҳи муколамаҳо дар Мексика мусоидат кард. Иловатан, марказ якчанд мақолаи марбут ба васеъ намудани фаҳмиши равандҳои буҷет дар кишварро ба табъ расонд

**Фаъолият**

CIDE курсҳои омузишӣ барои шахсоне гузаронд , ки ба равандҳои буҷет дар Мексика ҷалб шуданд . Дар рафти курси аввал, ки бо иштироки рузноманигорон , мансабдорони давлатӣ ва созмонҳои ҷамъиятӣ гузашт, дар давоми ду руз CIDE оид ба масоили бо буҷет дар умум алоқаманд гуфт ва иштирокдоронро бо абзорҳои базавии таҳлили буҷет ошно намуд. Илова ба додаҳои(маълумот) асосӣ CIDE оид ба таъсиррасонии қарорҳои буҷет таъкид намуд, то ба аҳли ҳузур аҳамияти муколамаҳои буҷетиро шарҳ диҳад. Курси дуюм маҳз барои рузноманигорон буд , то ки онҳоро бо воситаҳои инъикоси раванди муколамаҳо дар нашрияҳо, “мусаллаҳ” гардонанд. Курси сеюми омузишӣ дар кул ба ҷомеаи шаҳрвандӣ равона шуда буд, то ки ба онҳо аҳамияти масъалаҳои буҷет омузонда шавад ва онҳоро барои мустақилона гузаронидани корҳои буҷетӣ омода намоянд. Дар давоми солҳои 1998-2000 боз даҳҳо курси омузишӣ барои 300 нафар гузаронида шуд.

CIDE ҳачунин китоби дарсӣ ё дастурамал оид ба таснифоти асосҳои буҷет, қоидаву қонунҳои печидаи хароҷоти маблағҳои давлатӣ дар Мексика таҳия намуд. Ҳамчунин чор брошураи иттилоотӣ доир ба буҷет тартиб дод, ки ба шакли мулҳақот дар рузномаи маъруфе ба табъ расиданд ва дар ҷоиҳои ҷамъиятӣ низ( дар китобхонаву ошхонаҳо) паҳн карда шуданд.. Брошураҳо шарҳ медиҳанд, ки барои чӣ буҷет муҳим аст, тавсиф мекунад, ки чи тавр ба зиндагии одами оддӣ таъсир мерасонад ва шарҳи техникии муфасслтар доир ба он медиҳанд, ки хароҷоти маблағҳо дар Мексика чи тавр сурат мегирад. CIDE ҳамчуни китобе оид ба равандҳои буҷет ва ислоҳоти ҷории буҷетҳои маъмурӣ дар ҳокимияти иҷроияи давлатӣ омода намуд.

**Натиҷаҳо**

Дар натиҷаи талошҳоиCIDE дар омузондани ҷомеа, илова ба омузишҳои бевосита ва таҳсилот, таваҷҷуҳ ба масъалаи равандҳои буҷет баланд шуд. Пас аз нашри брошураи иттилооти якум , CIDE аз журналистон ва мансабдорони давлатӣ барои гузаронидани мусоҳибаҳо ва ташкил намудани чунин омузишҳо дархостҳои зиёде гирифт. Шуруъ аз ҳамон вақт Комиссияи Конгресси Мексика оид ба гендер ва баробарӣ созмонро барои гузаронидани курсҳои омузишӣ оид ба буҷет даъват намуд ва се Комиссия палатаи вакилон ба CIDE барои машварат додан ҳангоми тасдиқи ниҳоии буҷет, муроҷиат намуданд. Хазинадорӣ ҳам созмонро даъват намуд, ки оид ба ислоҳоти буҷети ҷорӣ дар мақомоти ҳокимияти иҷроия тадқиқот гузаронад. Иттилооти дар брошураҳо дарҷ шуда бошад, боз муддатҳои мадиде дар расонаҳо ба сифати иқтибос оварда мешуд

Курсҳои барои ВАО пешниҳодшуд, барои робитаҳои устувор бо расонаҳо мусоидат намуданд. Журналистон доимо барои шарҳи мақолаҳо ва баёни сиёсатҳои масълаҳои ҷорӣ муроҷиат менамуданд. Ин барои баланд бардоштани ҳисси ҳисоботпазарӣ доир ба масоили буҷет ва афзоиши ҳаҷми иттилоот ва таҳлили ба ҳамагон дастрас кумак намуд

 **Сабақҳо**

Баъзе аз сабақҳои аз таҷриба андухтаи созмон оид ба гузаронидани маъракаҳои омузишии муваффақ,ба шакли зеранд :

* *Яке ба дигаре мебарад. Таҳия ва гузаронидани курсҳои таълимӣ барои рушди созмон василаи хубест. Бо пешниҳоди ин курсҳо* CIDE тавонист василаҳои муносибро барои гузаронидани курсҳо оид ба масоили буҷет барои гуруҳҳои мухталиф зуд баҳогузорӣ намояд, робитаҳои муҳим бо бозигарони ососии равандҳои буҷетро роҳандозӣ намояд ва дар муҳокимаҳои буҷети Мексика мавқеъ ва нақши муҳими корхонаро таъкид намояд
* *Аудитория.* Курси аввали пешниҳоднамудаи CIDE барои расонаҳо, мансабдорон ва намояндагониТҒҲ кушода буд. Барои аудиторияи васеътарро фаро гирифтан CIDE дарк намуд, ки сатҳи мухталифи донишҳо оид ба равандҳои буҷет дар гуруҳҳои муштарак тақдими маълумотро доир ба омодасозии ҳирфавӣ, мураккаб месозад. Аз ин ру CDE қарор дод, ки курсҳо бештар дар гуруҳҳои тахассусӣ ҷудогона гузаронида шаванд
* *Маҳдудаи замонӣ (чаҳорчуби вақт). Яке аз монеаҳои бузург барои иштироки арзишманд дар ин нишастҳои омузишӣ интихоби замони гузаронидани машғулиятҳост*. CIDE курси омузиширо барои журналистон баъди чопи буҷет ва ҳангоми муҳокимаи он дар Конгрес пешниҳод намуд. Ин боиси он гардид, ки бисёре аз журналистон, ки метавонистанд аз он манфиат бубаранд, ба инъикоси муколамаҳо машғул шаванд. Огоҳ будан аз маҳдудиятҳои замонии иштирокчиён ва фаҳмиши он, ки кадом вақт маълумот қимати бештар дорад, аҳамияти ҳалкунанда дорад Беҳтарин вақт барои гузаронидани курси омузишӣ, шояд, моҳе ё бештар, қабл аз нашри буҷет бошад
* *Гузаронидани омузишҳо. Чи тавр гузаронидани онҳо аҳамияти калон дорад* Курсҳои CIDE асосан дуруза буданд,ки ин маънои харҷи ҳаҷми зиёди вақти иштирокҷиён аст, хусусан агар гап сари журналистон ва хидматчиёни давлатӣ равад. Аз ҷониби дигар фарогирии маълумоти зарурӣ дар камтар аз ду руз мушкил аст. Аз ин ру дар оянда созмон ният дорад, ки имкони гузаронидани ин навъ омузишҳоро тавре бозбинӣ намояд, ки ба реҷаи кории иштирокчиён ҷур шавад,масалан, гузаронидани омузишҳо дар якчанд сесиҳои нимарузӣ ..

Барои гирифтани маълумоти дигар оид ба фаъолияти CIDE, ба вэб-сайти расмӣ муроҷиат намоед: [**http://www.cide.mx**](http://www.cide.mx) **ё мустақиман ба ин созмон** :

Хуан Пабло Гуэрреро Ампаран

El Centro de Investigación y Docencia Económicas 3655, Carretera Mexico-Toluca

Mexico City, 01210

Phone: 52-5727-9800

Fax: 52-5727-9873 Email: jpgro@cide.mx